ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 32/2560 เรื่อง การดํารงเงินกองทุนสภาพคล่องสุทธิ อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 97 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 18/2549 เรื่อง การดํารงเงินกองทุนสภาพคล่องสุทธิ ลงวันที่ 2 พฤษภาคม พ.ศ. 2549(2) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 27/2552 เรื่อง การดํารงเงินกองทุนสภาพคล่องสุทธิ (ฉบับที่ 2) ลงวันที่ 20 พฤศจิกายน พ.ศ. 2552(3) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 30/2552 เรื่อง การดํารงเงินกองทุนสภาพคล่องสุทธิ (ฉบับที่ 3) ลงวันที่ 15 ธันวาคม พ.ศ. 2552(4) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 14/2554 เรื่อง การดํารงเงินกองทุนสภาพคล่องสุทธิ (ฉบับที่ 4) ลงวันที่ 21 กรกฎาคม พ.ศ. 2554(5) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 5/2557 เรื่อง การดํารงเงินกองทุนสภาพคล่องสุทธิ (ฉบับที่ 5) ลงวันที่ 5 มิถุนายน พ.ศ. 2557(6) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 12/2559 เรื่อง การดํารงเงินกองทุนสภาพคล่องสุทธิ (ฉบับที่ 6) ลงวันที่ 14 ธันวาคม พ.ศ. 2559ข้อ ๒ ในประกาศนี้"เงินกองทุนสภาพคล่องสุทธิ" หมายความว่า เงินกองทุนสภาพคล่อง หักด้วย ค่าความเสี่ยง"เงินกองทุนสภาพคล่อง" หมายความว่า สินทรัพย์สภาพคล่อง หักด้วย หนี้สินรวม"สินทรัพย์สภาพคล่อง" หมายความว่า ผลรวมของสินทรัพย์รายการดังต่อไปนี้(1) เงินสดและเงินฝากธนาคาร(2) หลักทรัพย์ซื้อโดยมีสัญญาจะขายคืน รวมดอกเบี้ยค้างรับ(3) ตั๋วสัญญาใช้เงินและตั๋วแลกเงินที่ออกโดยสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน(4) เงินลงทุนในหลักทรัพย์ สัญญาซื้อขายล่วงหน้า และตราสารทางการเงินอื่น(5) ลูกหนี้ซื้อหลักทรัพย์ตามคําสั่ง(6) ลูกหนี้เงินให้กู้ยืมเพื่อซื้อหลักทรัพย์ และลูกหนี้ยืมหลักทรัพย์(7) ลูกหนี้ทรัพย์สินวางประกัน(8) รายการอื่นตามที่สํานักงานประกาศกําหนด"หนี้สินทั่วไป" หมายความว่า หนี้สินรวม หักด้วย หนี้สินพิเศษ"หนี้สินรวม" หมายความว่า(1) รายการหนี้สินทุกรายการที่ปรากฏในงบการเงิน แต่ไม่รวมถึงหนี้สินรายการดังต่อไปนี้ (ก) หนี้สินที่กําหนดสิทธิของเจ้าหนี้ไว้ด้อยกว่าเจ้าหนี้สามัญทั่วไป โดยหนี้สินดังกล่าวต้องไม่มีประกันและไม่มีเงื่อนไขให้เจ้าหนี้มีสิทธิเรียกให้มีการชําระหนี้ก่อนกําหนด ทั้งนี้ เฉพาะส่วนที่ไม่เกินกว่ามูลค่าของส่วนของผู้ถือหุ้นของบริษัทหลักทรัพย์ (ข) สัญญาเช่าทางการเงินที่ให้สิทธิผู้เช่าในการซื้อทรัพย์สินที่เช่า (financing lease) ซึ่งบริษัทหลักทรัพย์ในฐานะผู้เช่าสามารถบอกเลิกการเช่าก่อนกําหนดได้โดยไม่ต้องซื้อทรัพย์สินนั้นไป ยกเว้นส่วนที่เป็นเบี้ยปรับที่เกิดจากการบอกเลิกสัญญาก่อนกําหนด (ค) รายการอื่นตามที่สํานักงานประกาศกําหนด(2) รายการภาระผูกพันอื่นที่ไม่ปรากฏในงบการเงิน ซึ่งอาจก่อให้เกิดภาระหนี้สินแก่บริษัทหลักทรัพย์ได้ในภายหลัง ได้แก่ (ก) ภาระจากการค้ําประกัน รับรอง หรืออาวัลตั๋วเงิน (ข) ภาระผูกพันอื่นที่บริษัทหลักทรัพย์ต้องชําระเงินหรือทรัพย์สินอื่นเมื่อเกิดเหตุการณ์ที่กําหนดไว้ (ค) ภาระผูกพันอื่นตามที่สํานักงานประกาศกําหนด"หนี้สินพิเศษ" หมายความว่า(1) หนี้สินที่บริษัทหลักทรัพย์มีการวางทรัพย์สินไว้เป็นประกันกับเจ้าหนี้โดยหนี้สินดังกล่าวต้องไม่มีเงื่อนไขให้เจ้าหนี้มีสิทธิเรียกให้มีการชําระหนี้ก่อนกําหนด ทั้งนี้ เฉพาะในส่วนที่ไม่เกินกว่ามูลค่าทรัพย์สินที่บริษัทหลักทรัพย์ได้วางเป็นประกันไว้กับเจ้าหนี้แล้ว(2) ภาระผูกพันที่มีการวางทรัพย์สินไว้เป็นประกันกับเจ้าหนี้ โดยภาระผูกพันดังกล่าวต้องมีสัญญาระบุอย่างชัดเจนว่าเจ้าหนี้ที่อาจเกิดขึ้นไม่มีสิทธิเรียกให้มีการชําระหนี้ก่อนกําหนด ทั้งนี้ เฉพาะส่วนที่ไม่เกินกว่ามูลค่าทรัพย์สินที่ได้วางเป็นประกันไว้กับเจ้าหนี้แล้ว(3) ผลรวมของหนี้สินรายการดังต่อไปนี้ (ก) เจ้าหนี้หลักทรัพย์ยืมเฉพาะส่วนที่ไม่เกินกว่ามูลค่าทรัพย์สินที่ได้วางเป็นประกันไว้กับเจ้าหนี้แล้ว (ข) เจ้าหนี้ทรัพย์สินวางประกัน (ค) บัญชีลูกค้า (ง) หลักทรัพย์ขายโดยมีสัญญาซื้อคืน(4) หนี้สินอื่นตามที่สํานักงานประกาศกําหนด"ค่าความเสี่ยง" หมายความว่า ค่าความเสี่ยงที่เกิดจากการประกอบธุรกิจหลักทรัพย์ หรือการดําเนินการอื่นใดของบริษัทหลักทรัพย์"ทรัพย์สินที่ต้องวางเป็นประกัน" หมายความว่า ผลรวมของจํานวนทรัพย์สินที่ลูกค้าต้องนํามาวางเป็นประกันสําหรับฐานะสัญญาซื้อขายล่วงหน้าของลูกค้าที่คงค้างอยู่ตามอัตราหรือมูลค่าที่สํานักงานประกาศกําหนด"บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทดังต่อไปนี้ แต่ทั้งนี้ มิให้หมายความรวมถึงบริษัทหลักทรัพย์ที่เป็นธนาคารพาณิชย์ตามกฎหมายว่าด้วยธุรกิจสถาบันการเงิน บริษัทประกันชีวิตตามกฎหมายว่าด้วยการประกันชีวิต และสถาบันการเงินที่จัดตั้งขึ้นตามกฎหมายอื่น(1) การให้สินเชื่อเพื่อธุรกิจหลักทรัพย์(2) การเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน(3) การเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่เป็นหน่วยลงทุน ซึ่งมีลักษณะดังต่อไปนี้ (ก) มีการลงทุนในหรือมีไว้ซึ่งหลักทรัพย์เพื่อการลงทุนของบริษัท (ข) มีการซื้อขายหน่วยลงทุนที่จดทะเบียนในตลาดหลักทรัพย์แห่งประเทศไทยเพื่อลูกค้าผ่านสมาชิกของตลาดหลักทรัพย์ดังกล่าว(4) การเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ อันเป็นตราสารแห่งหนี้และศุกูก"ตลาดหลักทรัพย์" หมายความว่า ตลาดหลักทรัพย์แห่งประเทศไทย"หน่วยลงทุน" หมายความว่า หน่วยลงทุนของกองทุนรวม ใบทรัสต์ของทรัสต์ที่มีลักษณะทํานองเดียวกับกองทุนรวม หรือหลักทรัพย์อื่นที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุน"ตัวแทนซื้อขายสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546 ข้อ ๓ การดํารงเงินกองทุนสภาพคล่องสุทธิของบริษัทหลักทรัพย์ ให้เป็นไปตามหลักเกณฑ์ดังต่อไปนี้(1) ให้บริษัทหลักทรัพย์ดํารงเงินกองทุนสภาพคล่องสุทธิเมื่อสิ้นวันทําการใด ๆ ไม่น้อยกว่า 15 ล้านบาทและไม่น้อยกว่าร้อยละ 7 ของหนี้สินทั่วไป เว้นแต่ กรณีตาม (2) หรือ (3)(2) ให้บริษัทหลักทรัพย์ที่เป็นตัวแทนซื้อขายสัญญาด้วย ดํารงเงินกองทุนสภาพคล่องสุทธิเมื่อสิ้นวันทําการใด ๆ ไม่น้อยกว่า 25 ล้านบาทและไม่น้อยกว่าร้อยละ 7 ของหนี้สินทั่วไปและทรัพย์สินที่ต้องวางเป็นประกัน ทั้งนี้ เว้นแต่กรณีตาม (3)(3) ให้บริษัทหลักทรัพย์ตาม (1) หรือ (2) ที่มีลักษณะดังต่อไปนี้ครบทุกข้อ ดํารงเงินกองทุนสภาพคล่องสุทธิเมื่อสิ้นวันทําการใด ๆ ไม่น้อยกว่า 1 ล้านบาท และไม่น้อยกว่าร้อยละ 7 ของหนี้สินทั่วไปและทรัพย์สินที่ต้องวางเป็นประกัน (ถ้ามี) (ก) ไม่มีการเก็บรักษาทรัพย์สินของลูกค้าไว้ในความครอบครอง (ข) ไม่มีการลงทุนในหรือมีไว้ซึ่งหลักทรัพย์หรือสัญญาซื้อขายล่วงหน้า เพื่อการลงทุนของบริษัทหลักทรัพย์นั้นเอง (ค) ไม่มีภาระความรับผิดชอบต่อระบบชําระราคาและการส่งมอบหลักทรัพย์หรือสัญญาซื้อขายล่วงหน้า ในกรณีของบริษัทหลักทรัพย์ที่เป็นตัวแทนซื้อขายสัญญาตามวรรคหนึ่ง (2) หยุดประกอบธุรกิจเป็นตัวแทนซื้อขายสัญญา และมีหนังสือแจ้งความประสงค์นั้นต่อสํานักงานแล้ว ให้บริษัทหลักทรัพย์ดังกล่าวดํารงเงินกองทุนสภาพคล่องสุทธิเมื่อสิ้นวันทําการใด ๆ ตามที่กําหนดในวรรคหนึ่ง (1) หรือ (3) แล้วแต่กรณีข้อ ๔ การคํานวณเงินกองทุนสภาพคล่องสุทธิตามข้อ 3 ให้เป็นไปตามหลักเกณฑ์ที่สํานักงานประกาศกําหนดข้อ ๕ ในกรณีที่บริษัทหลักทรัพย์หยุดประกอบธุรกิจหลักทรัพย์ทุกประเภท และมีหนังสือแจ้งความประสงค์นั้นต่อสํานักงานแล้ว บริษัทหลักทรัพย์ดังกล่าวไม่ต้องปฏิบัติตามความในข้อ 3 และข้อ 4 ทั้งนี้ ในกรณีที่บริษัทหลักทรัพย์ดังกล่าวเป็นตัวแทนซื้อขายสัญญาด้วยและยังคงประกอบธุรกิจเป็นตัวแทนซื้อขายสัญญา ไม่เป็นการยกเว้นหน้าที่ซึ่งยังคงต้องปฏิบัติให้เป็นไปตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้าให้สํานักงานมีอํานาจเรียกให้บริษัทหลักทรัพย์ตามวรรคหนึ่ง ส่งเอกสารหรือรายงานที่จําเป็นเพื่อประโยชน์ในการพิจารณาความสามารถในการดํารงเงินกองทุนสภาพคล่องสุทธิของบริษัทหลักทรัพย์ในระยะเวลาดังกล่าวได้ตามที่เห็นสมควรข้อ ๖ ในกรณีที่บริษัทหลักทรัพย์มีหนี้สินที่กําหนดสิทธิของเจ้าหนี้ไว้ด้อยกว่าเจ้าหนี้สามัญทั่วไปที่ไม่ต้องนับรวมไว้ในการคํานวณหนี้สินรวมตามข้อ 2 เกินกว่ามูลค่าของส่วนของผู้ถือหุ้นของบริษัทหลักทรัพย์อยู่แล้วก่อนวันที่ประกาศนี้มีผลใช้บังคับ บริษัทหลักทรัพย์ดังกล่าวอาจหักมูลค่าหนี้สินนั้นออกจากหนี้สินรวมต่อไปได้ แต่ทั้งนี้ต้องไม่เกิน 6 เดือนนับแต่วันที่ประกาศนี้มีผลใช้บังคับข้อ ๗ ประกาศนี้ให้ใช้บังคับตั้งแต่วันที่ 16 มกราคม พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 29 ธันวาคม พ.ศ. 2560 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์